''No em toques el WhatsApp'', l'exposició fotogràfica itinerant torna a Alaquàs
13/11/2018

# ''No em toques el WhatsApp'', l'exposició fotogràfica itinerant torna a Alaquàs

*   13/11/2018
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=17085

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17085%2F0&title=Ajuntament%20d%27Alaqu%C3%A0s.%20Premsa.%27%27No%20em%20toques%20el%20WhatsApp%27%27%2C%20l%27exposici%C3%B3%20fotogr%C3%A0fica%20itinerant%20torna%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17085/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17085/13112018img_0819-editar_Form_4.jpg)](https://www.alaquas.org/ficheros/documentos/2018/2/17085/13112018img_0819-editar_Form_10.jpg "<a href='https://www.alaquas.org/ficheros/documentos/2018/2/17085/13112018img_0819-editar_Form_10.jpg' target=_blank><i class='fa fa-external-link' aria-hidden='true'></i>.''No em toques el WhatsApp'', l'exposició fotogràfica itinerant torna a Alaquàs</a>")

Aquesta mostra promoguda per l'Institut Valencià de la Joventut, dins dels actes programats per commemorar el Dia Internacional de l'Eliminació de la Violència contra les Dones, romandrà instal·lada al Castell fins al 21 de novembre

La Sala Vilaragut al Castell d’Alaquàs ha sigut el lloc elegit per a la instal·lació de l’exposició fotogràfica itinerant que arriba de la mà de l'Institut Valencià de la Joventut, i que ha sigut inclosa dins de les activitats promogudes per l’Ajuntament d’Alaquàs per a commemorar, el proper 25 de novembre, el Dia Internacional de l'Eliminació de la Violència contra les Dones.

A l’acte d'inauguració ha assistit el director general de l'Institut Valencià de la Joventut (IVAJ), Jesús Martí, junt a la Regidora de Joventut d’Alaquàs, Diana Muñoz i  el Regidor de Cultura, Toni Saura. Prèviament, al consistori i reunit amb l’Alcaldessa del municipi Elvira García, Jesús Martí ha volgut destacar la necessitat “d’educar en igualtat”  i ha volgut mostrar el seu agraïment “als municipis que s’impliquen en aquest assumpte, particularment Alaquàs que ha organitzat un grapat de visites guiades per a estudiants del municipi”.

La mostra que compta amb 48 fotografies realitzades per joves i grups de joves de 14 a 30 anys, vol sensibilitzar i conscienciar la població més jove sobre l’ús del mòbil davant la violència de gènere.

L’exposició que romandrà oberta al públic fins el 21 de novembre servirà a més com a material didàctic per als centres educatius. Per això, durant aquests dies s’han programat visites guiades per a l’alumnat de 2n i 3r de l’ESO d’Alaquàs.

A més, amb l’objectiu d’ampliar el treball de sensibilització, la iniciativa es dirigirà a tots els col·lectius que actualment realitzen una formació mitjançant l’Ajuntament, com són l’alumnat de l’Escola d’Adults i del Centre de Formació Municipal. L’agent d’igualtat del Departament de la Dona serà la persona responsable de coordinar aquesta activitat municipal, a la que es preveu l’assistència de més de 600 alumnes.